CELEX: 32011D0906(01)
Language: lv
Date: 2011-06-15 00:00:00
Title: Lēmums Nr. S8, ( 2011. gada 15. jūnijs ) par protēžu, nozīmīgu palīgierīču vai citu būtisku pabalstu natūrā piešķiršanu, ko paredz Regulas (EK) Nr. 883/2004 par sociālā nodrošinājuma sistēmu koordinēšanu 33. pants  Dokuments attiecas uz EEZ un uz EK un Šveices nolīgumu

6.9.2011   
            
            
               LV
            
            
               Eiropas Savienības Oficiālais Vēstnesis
            
            
               C 262/6
            
         LĒMUMS Nr. S8,
   (2011. gada 15. jūnijs)
   par protēžu, nozīmīgu palīgierīču vai citu būtisku pabalstu natūrā piešķiršanu, ko paredz Regulas (EK) Nr. 883/2004 par sociālā nodrošinājuma sistēmu koordinēšanu 33. pants
   (Dokuments attiecas uz EEZ un uz EK un Šveices nolīgumu)
   2011/C 262/06
   SOCIĀLĀ NODROŠINĀJUMA SISTĒMU KOORDINĀCIJAS ADMINISTRATĪVĀ KOMISIJA,
   ņemot vērā 72. panta a) apakšpunktu Eiropas Parlamenta un Padomes 2004. gada 29. aprīļa Regulā (EK) Nr. 883/2004 par sociālā nodrošinājuma sistēmu koordinēšanu (1), saskaņā ar kuru Administratīvā komisija nodarbojas ar visiem administratīvajiem jautājumiem vai ar interpretāciju saistītajiem jautājumiem, kas izriet no Regulas (EK) Nr. 883/2004 un Regulas (EK) Nr. 987/2009 (2) noteikumiem,
   ņemot vērā Regulas (EK) Nr. 883/2004 33. panta 2. punktu,
   rīkojoties saskaņā ar Regulas (EK) Nr. 883/2004 71. panta 2. punkta otrajā apakšpunktā izklāstītajiem nosacījumiem,
   tā kā:
   
               (1)
            
            
               Regulas (EK) Nr. 883/2004 33. panta 1. punktā minēto drošības klauzulu jāpiemēro laikposmā uzreiz pēc piemērojamo tiesību aktu maiņas saistībā ar attiecīgo personu.
            
         
               (2)
            
            
               Minētais pants piemērojams, kad persona var zaudēt savas tiesības uz tādu slimības pabalstu natūrā, kas pielāgots tās īpašajām personiskajām vajadzībām un ir piešķiršanas procesā vai ir piešķirts, bet vēl nav saņemts piemērojamo tiesību aktu maiņas dēļ.
            
         
               (3)
            
            
               Šādu zaudējumu varētu uzskatīt par nesamērīgu, ņemot vērā pabalsta veidu un attiecīgās personas veselības stāvokli,
            
         IR NOLĒMUSI ŠĀDI.
   1. pants
   Protēzes, nozīmīgas palīgierīces un citi būtiski pabalsti natūrā, kas minēti Regulas (EK) Nr. 883/2004 33. panta 1. punktā, ir pabalsti, kuri:
   
               —
            
            
               ir paredzēti īpašām personiskām vajadzībām un
            
         
               —
            
            
               ir piešķiršanas procesā vai ir piešķirti, bet vēl nav saņemti, un
            
         
               —
            
            
               ir definēti vai/un uzskatīti kā tādi dalībvalstī, saskaņā ar kuras tiesību aktiem šī apdrošinātā persona bija apdrošināta pirms apdrošināšanas saskaņā ar citas dalībvalsts tiesību aktiem.
            
         Nepilnīgs saraksts ar pabalstiem, kuri, izpildot iepriekš noteiktos kritērijus, tiek uzskatīti kā tādi, ir pievienots šā lēmuma pielikumā.
   2. pants
   Šo lēmumu publicē Eiropas Savienības Oficiālajā Vēstnesī. To piemēro no publicēšanas dienas.
   
      
         
            Administratīvās komisijas priekšsēdētāja
         
         Éva GELLÉRNÉ LUKÁCS
      
   
   
      (1)  OV L 166, 30.4.2004., 1. lpp. (Labojums OV L 200, 7.6.2004., 1. lpp.).
   
      (2)  Eiropas Parlamenta un Padomes 2009. gada 16. septembra Regula (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu, OV L 284, 30.10.2009., 1. lpp.
   
      PIELIKUMS
      
         Protēzes
      
      
                  a)
               
               
                  ortopēdiskās protēzes;
               
            
                  b)
               
               
                  redzes palīglīdzekļi, piemēram, acs protēzes;
               
            
                  c)
               
               
                  zobu protēzes (neizņemamās un izņemamās).
               
            
         Nozīmīgas palīgierīces
      
      
                  d)
               
               
                  ratiņkrēsli, ortozes, apavi un citi kustības, stāvēšanas un sēdēšanas palīglīdzekļi;
               
            
                  e)
               
               
                  kontaktlēcas, palielināmās un teleskopiskās brilles;
               
            
                  f)
               
               
                  dzirdes un runas palīglīdzekļi;
               
            
                  g)
               
               
                  smidzinātāji;
               
            
                  h)
               
               
                  noslēdzēji izmantošanai mutes dobumā;
               
            
                  i)
               
               
                  ortodontiskas ierīces.
               
            
         Citi būtiski pabalsti natūrā
      
      
                  j)
               
               
                  speciālistu stacionāro slimnieku aprūpe;
               
            
                  k)
               
               
                  aprūpe kūrorta iestādēs;
               
            
                  l)
               
               
                  ārstnieciskā rehabilitācija;
               
            
                  m)
               
               
                  diagnostikas palīglīdzekļi;
               
            
                  n)
               
               
                  visas subsīdijas, kas piešķirtas, lai segtu daļu iepriekš uzskaitīto pabalstu izdevumu.